Швеция короле менән никахы алдынан Сильвия Мюнхенда аргентина консуллығында эшләй. Зоммерлаттар ғаиләһе Бразилиянан Германияға ҡайтҡандан һуң, Сильвия Мюнхен тәржемәселәр институтына уҡырға инә һәм 1969 йылда испан телен тәржемәсе булараҡ тамамлай. 1971 йылда Мюнхендағы 1972 йылғы йәйге Олимпия уйындарының ойоштороу комитеты эргәһендә өлкән гид-тәржемәсе булып тәғәйенләнә. Аҙ ваҡыт стюардесса булып эшләй. Ул немец, португал, француз, испан һәм инглиз телдәрен белә, ә никахтан һуң швед телен өйрәнә. Сильвия шулай уҡ һаңғырау кешеләр менән аралашыу өсөн швед ҡул хәрәкәте телен дә белә.